smcproject/ml-wiki-sentences huggingface dataset:
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അധികാരവിഭജനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അധികാരി
മുൻകാലങ്ങളിൽ മലബാറിലെ റവന്യൂ ഭരണത്തിന്റെ ഘടകമായ അംശ ത്തിന്റെ മേലധികാരിയെ അധികാരി എന്നു വിളിച്ചിരുന്നു.
ദേശവാഴികളിൽ ഏറ്റവും കൂടുതൽ സ്വാധീനശക്തിയുണ്ടായിരുന്നവരാണ് അധികാരികൾ.
ഹോബളി (ജില്ലയുടെ ഭാഗം - കന്നഡ) സമ്പ്രദായം നിർത്തലാക്കിയതോടെ അംശം നിലവിൽ വന്നു.
എ.ഡി. 1822-23 കാലത്ത് സ്പെഷ്യൽ കമ്മീഷണറായിരുന്ന എച്ച്.എസ്. ഗ്രീമേയാണ് ഹോബളി സമ്പ്രദായം നിർത്തലാക്കി അംശം സമ്പ്രദായം രൂപവത്കരിച്ചത്.
പലദേശങ്ങൾ ഒന്നിച്ചു ചേർത്ത് അംശങ്ങൾ രൂപവത്കരിക്കുകയും ഓരോ അംശത്തിന്റെയും ഭരണച്ചുമതലകൾ നിർവഹിക്കാൻ അധികാരികളെ നിയമിക്കുകയും ചെയ്തു.
2212 ദേശങ്ങൾ സംയോജിപ്പിച്ച് 429 അംശങ്ങളാക്കി.
മുൻപുണ്ടായിരുന്ന ദേശവാഴികളെ അധികാരികളാക്കി നിയമിച്ചിരുന്നു.
ജാമ്യപത്രങ്ങൾ തയ്യാറാക്കുന്നത് അധികാരികളായിരുന്നുവെന്നത് മലബാറിലെ ഒരു പ്രത്യേകതയാണ്.
1889-ലെ ഗ്രാമക്കോടതി നിയമം അനുസരിച്ച് വ്യവഹാരഹേതു 20 രൂപയിൽ കുറവുള്ള പെറ്റികേസുകൾ വിചാരണ ചെയ്യുന്നതിന് അവർക്ക് അധികാരമുണ്ടായിരുന്നു.
അംശം , പകുതി , പ്രവൃത്തി എന്നീ റവന്യൂ ഘടകങ്ങളുടെ പര്യായമായും അധികാരം എന്ന പദം ഉപയോഗിച്ചിരുന്നു.
അധികാരി അധികാര ത്തിലെ കരംപിരിവിനും മറ്റും ചുമതലപ്പെട്ട ഉദ്യോഗസ്ഥനായിരുന്നു.
ഇവരെ പ്രാദേശികമായി പാർവത്യാർ, മണിയക്കാരൻ എന്നെല്ലാം പറഞ്ഞുവന്നു.
1956-ൽ കേരള സംസ്ഥാനം നിലവിൽ വന്നതോടുകൂടി അധികാരി എന്ന ഉദ്യോഗം നിയമനിർമ്മാണംമൂലം ഇല്ലാതാവുകയും തത്സ്ഥാനത്ത് വില്ലേജ് ഓഫീസർ (Village Officer) എന്ന തസ്തിക നിലവിൽ വരികയും ചെയ്തു.
ഒരു റവന്യൂ ഘടകം എന്ന അർഥത്തിൽ തിരുവിതാംകൂർ പ്രദേശത്തും അധികാരം എന്ന പദം പ്രയോഗത്തിലുണ്ടായിരുന്നു.
ടി.കെ. വേലുപ്പിള്ളയുടെ (തിരുവിതാംകൂർ സ്റ്റേറ്റ് മാനുവൽ) ആറ്റിങ്ങൽ ഇടക്കോട്ട് അധികാരം രണ്ടിലും നിലവും പുരയിടം വകയിൽ എന്നും (1940) മറ്റൊരു സർക്കാർ വിളംബരത്തിൽ അതത് പ്രവൃത്തി അധികാരം കേൾവികളിലും മണ്ടപത്തും വാതുക്കൽകളിലും ഇരിക്കുന്ന പാർവത്യകാരന്മാർ എന്നും കാണുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അധികാരി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അധിചക്രാഭം ആരം R = 3 ആയ വലിയ വൃത്തത്തിന്റെ പുറത്ത് ആരം r = 1 ആയ ചെറിയ വൃത്തം കറങ്ങുമ്പോൾ ഉണ്ടാകുന്ന ചുവന്ന വക്രം ഒരു എപ്പിസൈക്ലോയിഡാണ്.
ഒരു സ്ഥാവര വൃത്തത്തിനുചുറ്റും കറങ്ങുന്ന മറ്റൊരു വൃത്തത്തിന്റെ വക്കിലെ ഒരു നിർദ്ദിഷ്ടബിന്ദുവിന്റെ സഞ്ചാരപഥമാണ് ജ്യാമിതി യിൽ അധിചക്രാഭം (Epicycloid or Hypercycloid) എന്നറിയപ്പെടുന്നത്.
സമവാക്യങ്ങൾ
ചെറിയ വൃത്തത്തിന് ആരം r ഉം വലിയ വൃത്തത്തിന് R = kr ആരം ഉണ്ടെങ്കിൽ, ആ വക്രത്തിൻറെ പരാമിതീയ സമവാക്യങ്ങൾ ഇവ രണ്ടിൽ ഏതും ആകാം: x ( θ ) = ( R + r ) cos ⁡ θ − r cos ⁡ ( R + r r θ ) {\displaystyle x(\theta )=(R+r)\cos \theta \ -r\cos \left({\frac {R+r}{r}}\theta \right)} y ( θ ) = ( R + r ) sin ⁡ θ − r sin ⁡ ( R + r r θ ) , {\displaystyle y(\theta )=(R+r)\sin \theta \ -r\sin \left({\frac {R+r}{r}}\theta \right),}
അഥവാ: x ( θ ) = r ( k + 1 ) cos ⁡ θ − r cos ⁡ ( ( k + 1 ) θ ) {\displaystyle x(\theta )=r(k+1)\cos \theta -r\cos \left((k+1)\theta \right)\,} y ( θ ) = r ( k + 1 ) sin ⁡ θ − r sin ⁡ ( ( k + 1 ) θ ) .
{\displaystyle y(\theta )=r(k+1)\sin \theta -r\sin \left((k+1)\theta \right).
(പ്രാരംഭ ബിന്ദു വലിയ സർക്കിളിലാണെന്ന് കരുതുക. )
K ഒരു ധനസംഖ്യയാണെങ്കിൽ, വക്രം അടഞ്ഞതായിരിക്കും, കൂടാതെ അതിന് k എണ്ണം മുനമ്പുകളുണ്ടാകും.
K ഒരു ഭിന്നക സംഖ്യയാണെങ്കിൽ , ഉദാഹരണത്തിന് k = p / q എന്നിരിക്കട്ടെ, അങ്ങനെയെങ്കിൽ ആ വക്രത്തിന് p മുനമ്പുകളുണ്ടാകും.
അധിചക്രാഭത്തിന് ഉദാഹരണങ്ങൾ k = 1 ഒരു ഹൃദയാഭം k = 2 ഒരു വൃക്കാഭം k = 3 - ഒരു ത്രിവലനത്തോട് സാമ്യമുണ്ട് k = 4 - ഒരു ചതുർവലനത്തോട് സാമ്യമുണ്ട് k = 2.1 = 21/10 k = 3.8 = 19/5 k = 5.5 = 11/2 k = 7.2 = 36/5
ഒരു മുനമ്പ് ഉള്ള ഒരു അധിചക്രം ഒരു ഹൃദയാഭം ആണ് , രണ്ട് മുനമ്പുകൾ ഉണ്ടെങ്കിൽ അത്  ഒരു വൃക്കാഭം ആണ് .
ഇതും കാണുക ആവർത്തന ഫലനങ്ങളുടെ പട്ടിക ചക്രാഭം ബഹുഭുജാഭം അധികേന്ദ്രവും അധിചക്രവും അധിചക്ര ഗിയർസംവിധാനം എപ്പിട്രോകോയിഡ് അന്തചക്രാഭം ഹൈപ്പോട്രോകോയിഡ് മൾട്ടിബ്രോട്ട് സെറ്റ് റൂലറ്റ് (വക്രം) സ്പിറോഗ്രാഫ് അവലംബം ബാഹ്യ ലിങ്കുകൾ വെയ്സ്റ്റീൻ, എറിക് ഡബ്ല്യൂ.
"എപിസൈക്ലോയിഡ്" .
" എപിസൈക്ലോയിഡ് " മൈക്കൽ ഫോർഡ്, ദി വോൾഫ്രാം ഡെമോൺസ്‌ട്രേഷൻ പ്രോജക്റ്റ്, 2007 .
എപിസൈക്ലോയിഡുകൾ, പെരിസൈക്ലോയിഡുകൾ, ഹൈപ്പോസൈക്ലോയിഡുകൾ എന്നിവയുടെ ആനിമേഷൻ സ്പൈറോഗ്രാഫ് - ജിയോഫൺ ഗിയർ പല്ലിന്റെ രൂപത്തിലേക്ക് എപ്പിസൈക്ലോയിഡ് പ്രയോഗിക്കുന്നതിനെക്കുറിച്ചുള്ള ചരിത്ര കുറിപ്പ്
അഗൊസ്തീനോ വിച്ചീനി സ്പെഷ്യൽ സ്കൂൾ
ശ്രവണ വൈകല്യമുള്ള കുട്ടികളുടെ സമഗ്ര വളർച്ചയെ ലക്ഷ്യമിട്ടുകൊണ്ട് 1995 ൽ ആരംഭിച്ച ഈ വിദ്യാലയം എറണാകുളം ജില്ലയിലെ മട്ടാഞ്ചേരി വിദ്യാഭ്യാസ ഉപജില്ലയിൽപ്പെട്ട മുണ്ടം വേലിയിലാണ് നിലകൊള്ളുന്നത്.
ഫാദർ അഗൊസ്തീനോ വിച്ചീനി സോഷ്യൽ വെൽഫെയർ സൊസൈറ്റിയുടെ കീഴിൽ ' നസ്രത്തിന്റെ പുത്രിമാർ , എന്ന സന്യാസസഭയാണ് ഈ വിദ്യാലയം നടത്തുനത് .
പ്രീ പ്രൈമറി ക്ലാസ് മുതൽ 10-ാം ക്ലാസ് വരെ ഇവിടെ കുട്ടികൾ അധ്യയനം നടത്തുന്നു.
അഗൌറാ ഹിൽസ് ഇംഗ്ലീഷ് വിലാസം https://ml.wikipedia.org/wiki/Agoura_Hills,_California
അഗൌറാ ഹിൽസ് കാലിഫോർണിയ യിലെ ലോസ് എഞ്ചലസ് കൌണ്ടിയിൽ സ്ഥിതി ചെയ്യുന്ന ഒരു പട്ടണമാണ്.
ഈ പട്ടണത്തിലെ ആകെ ജനസംഖ്യ 2014 ൽ 20,843 ആയി കണക്കു കൂട്ടിയിരിക്കുന്നു.
സിമി ഹിൽസിനും സാന്താ മോണിക്ക മലനിരകൾക്കുമിടയിൽ കിഴക്കൻ കൊനെജൊ താഴ്വര യിലാണ് ഈ പട്ടണത്തിൻറെ സ്ഥാനം.
പട്ടണത്തിൻറെ കിഴക്ക്, പടിഞ്ഞാറ്, തെക്ക് അതിരുകളായി ലോസ് ആഞ്ജലസ് കൌണ്ടി യും വടക്കു വശത്തായി വെഞ്ചുറ കൌണ്ടി യുമാണ്.
ലോസ് ആഞ്ചലസ് നഗരമദ്ധ്യത്തിന് 30 മൈൽ (48 കി.മീ.) വടക്കു പടിഞ്ഞാറായും ലോസ് ആഞ്ജലസ് നഗരപരിധിയുടെ (വുഡ്‍ലാൻറ് ഹില്ലിനു സമീപം) ഏകദേശം 10 മൈൽ (16 കി.മീ.) പടിഞ്ഞാറും ആയിട്ടാണ് ഈ പട്ടണത്തിൻറ സ്ഥാനം.
വിക്കിവൊയേജിൽ നിന്നുള്ള അഗൌറാ ഹിൽസ് യാത്രാ സഹായി ഔദ്യോഗിക വെബ്സൈറ്റ്
അഗോണി ഓഫ് ക്രൈസ്റ്റ് ഇംഗ്ലീഷ് വിലാസം https://ml.wikipedia.org/wiki/Agony_of_Christ_(film)
ഫ്രാങ്ക് രാജ അറസെ സംവിധാനം ചെയ്ത് 2009-ൽ പുറത്തിറങ്ങിയ ഘാന ചലച്ചിത്രമാണ് അഗോണി ഓഫ് ക്രൈസ്റ്റ് .
പരമ്പരാഗത പുരോഹിതൻ അവനെ കൊല്ലാൻ ആഗ്രഹിച്ചതിനാൽ ഒരു യുവാവ് തന്റെ ഗ്രാമത്തിൽ നിന്ന് ഓടിപ്പോയി.
ക്രിസ്തുമതത്തെക്കുറിച്ചുള്ള അറിവിൽ അവനെ പരിശീലിപ്പിച്ച ക്രിസ്ത്യാനികൾ അവനെ രക്ഷിക്കുകയും അവൻ വീണ്ടും ജനിക്കുകയും ചെയ്തു.
അവൻ തന്റെ ഗ്രാമത്തിലേക്ക് മടങ്ങി, അവിടെ അവർ നിസ്സാരമായ ദൈവങ്ങളെ ആരാധിച്ചിരുന്നു.
ഗ്രാമത്തിലെ എല്ലാവരെയും ക്രിസ്ത്യാനികളാക്കി മാറ്റുക എന്ന അദ്ദേഹത്തിന്റെ ദൗത്യം നാട്ടിലെ പുരോഹിതൻ തടഞ്ഞു.
അത് സംഭവിക്കാൻ അനുവദിക്കാതെ അവൻ ആത്മീയ പോരാട്ടത്തിൽ ഏർപ്പെട്ടു.
അഗോരക്രിറ്റസ് ഇംഗ്ലീഷ് വിലാസം https://ml.wikipedia.org/wiki/Agoracritus
ബി.സി. 5-ം ശതകത്തിൽ ജീവിച്ചിരുന്നതായി കരുതപ്പെടുന്ന യവന പ്രതിമാശില്പിയായിരുന്നു അഗോരക്രിറ്റസ് (ഗ്രീക്ക്: Ἀγοράκριτος.)പാറോസ്‌‌ദ്വീപിൽ ജനിച്ചു.
ഫിഡിയസ് എന്ന ശില്പിയുടെ കീഴിൽ അഭ്യസിക്കുകയും അദ്ദേഹത്തിന്റെ ശൈലിതന്നെ അനുവർത്തിക്കുകയും ചെയ്തു.
ബി.സി. 430-420 വർഷങ്ങളിൽ നിർമ്മിക്കപ്പെട്ട റാംനസ് ഒഫ് നെമിസിസ് (Ramnus of Nemesis), അഥീനിയൻ ദേവതകളുടെ മാതാവ് എന്നിവയാണ് ഇദ്ദേഹത്തിന്റെ പ്രതിമാശില്പങ്ങളിൽ പ്രമുഖമായവ.
ഇവ ഫിഡിയസ് നിർമിച്ചതാണെന്ന് കരുതുന്നവരുമുണ്ട്.
കൊറോണിയായിലെ അഥീനായുടെയും സിയൂസിന്റെയും പ്രതിമകൾ അഗോരക്രിറ്റസിന്റേതാണെന്നു പൊതുവേ അംഗീകരിച്ചിട്ടുണ്ട്.
നെമിസിസ്പ്രതിമയുടെ അവശിഷ്ടങ്ങളിൽ ശിരസ്സിന്റെ കുറേഭാഗം ബ്രിട്ടനിലെ കാഴ്ചബംഗ്ളാവിലും അടിഭാഗങ്ങളിൽ ചിലത് ആഥൻസിലും സൂക്ഷിച്ചിട്ടുണ്ട്.
ഈ പ്രതിമയുടെ അടിവശത്തുള്ള റിലീഫ് ചിത്രങ്ങളിൽ ഹെലനും മാതാവായ ലിഡെയും മറ്റു ബന്ധുക്കളുമാണ് ചിത്രീകരിക്കപ്പെട്ടിരുന്നത്.
പുറംകണ്ണികൾ Agoracritus Archived 2011-05-15 at the Wayback Machine .
Agoracritus കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗോരക്രിറ്റസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗോസ്റ്റിനോ ദി ദൂഷിയോ ഇംഗ്ലീഷ് വിലാസം https://ml.wikipedia.org/wiki/Agostino_di_Duccio അഗോസിനോ ദൂഷിയോ കൊത്തുപണി ചെയ്ത, ഒരു പള്ളിയുടെ മാർബിൾ നിർമ്മിത പൂമുഖം
പതിനഞ്ചാം നൂറ്റാണ്ടിൽ ഫ്ളോറൻസിൽ ജീവിച്ചിരുന്ന പ്രശസ്തനായ പ്രതിമാശില്പിയാണ് അഗോസ്റ്റി(തി)നോ ദി ദൂഷിയോ .
വെണ്ണക്കല്ലിൽ രൂപങ്ങൾ കൊത്തിയെടുക്കുന്നതിൽ പ്രശസ്തി ആർജിച്ചു.
രേഖാസംബന്ധമായ സവിശേഷത, സാമ്പ്രദായികഭേദംകൊണ്ട് വസ്ത്രാഞ്ചലങ്ങളുടെ ചിത്രണത്തിൽ കൈവരുത്താൻ കഴിഞ്ഞ ഒഴുക്ക് മുതലായവ അഗോസ്റ്റിനോയുടെ ശില്പ രചനാപരമായ പ്രത്യേകതകൾ ആയിരുന്നു.
ഇവ അന്നുവരെയുള്ള ഫ്ളോറൻസിലെ ശില്പികളുടെ സാധാരണ ശൈലിയിൽനിന്നും വ്യത്യസ്തമായ ഒരു ശില്പപദ്ധതിക്ക് തുടക്കം കുറിച്ചു.
ഈ രംഗത്ത് അഗോസ്റ്റിനോയ്ക്കു ചെലുത്താൻകഴിഞ്ഞ സ്വാധീനശക്തി ഫ്ളോറൻസിലെ പ്രതിമാനിർമ്മാണകലയുടെ ചരിത്രത്തിൽ ആ നൂറ്റാണ്ടിന്റെതായ സംഭാവനയ്ക്കു കളമൊരുക്കി.
1433-ൽ ഇദ്ദേഹം ഫ്ളോറൻസ് വിട്ടു.
1442-ൽ മൊഡേനായിൽ ഒരു ബലിപീഠവും പിന്നീട് ഭദ്രാസനപ്പള്ളിയുടെ പുറംചുവരും ഇദ്ദേഹം കൊത്തുപണികൾകൊണ്ടലങ്കരിച്ചു.
അതിനുശേഷം ഫ്ളോറൻസിലേക്കു മടങ്ങിയെങ്കിലും മോഷണക്കുറ്റം ആരോപിക്കപ്പെടുകയാൽ വെനീസിലേക്കു പലായനം ചെയ്തു.
1454-ൽ റിമിനിയിൽ ജോലി സ്വീകരിച്ചു.
1457-62 വരെ പെറൂഗിയിലെ സൗത്ത് ബെർനാദിനോമന്ദിരത്തിന്റെ മുഖപ്പിന്റെ ചിത്രണത്തിൽ വ്യാപൃതനായി.
1463-ൽ ഫ്ളോറൻസിൽ മടങ്ങിയെത്തുകയും 1473 വരെ അവിടെ പ്രവൃത്തിയിൽ തുടരുകയും ചെയ്തു.
1473-ൽ വീണ്ടും ഇദ്ദേഹം പെറൂഗിയിൽ തിരിച്ചെത്തി.
ദക്ഷിണ ഡൊമിനിക്കോയിലെ ഒരു അൾത്താരയുടെ പണിയിൽ ഏർപ്പെട്ടു.
റിമിനിയിലുള്ള മലാടെസ്റ്റാദേവാലയത്തിലെ സമ്പന്നമായ കൊത്തുപണികളാണ് അഗോസ്തിനോയെ ഏറ്റവും പ്രശസ്തനാക്കിയത്.
ചെറിയശില്പങ്ങളുടെ കൂട്ടത്തിൽ കന്യകയും പൈതലും പ്രാധാന്യമർഹിക്കുന്നു.
ഇത് വാഷിംഗ്‌‌ഡണിലെ നാഷണൽ ഗ്യാലറി ഒഫ് ആർട്ട് , ഫ്ളോറൻസിലെ ദേശീയ കാഴ്ചബംഗ്ളാവ്, പാരീസിലെ ലൂവ്ര് എന്നീ സ്ഥാപനങ്ങളിൽ പ്രദർശിപ്പിക്കപ്പെട്ടിട്ടുണ്ട്.
പുറംകണ്ണികൾ Agostino di Duccio Agostino di Duccio Agostino Di Duccio കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗോസ്റ്റിനോ ദി ദൂഷിയോ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗ്ഡ മോണ്ടെലിയസ് ഇംഗ്ലീഷ് വിലാസം https://ml.wikipedia.org/wiki/Agda_Montelius
സ്വീഡിഷ് ജീവകാരുണ്യ പ്രവർത്തകയും ഫെമിനിസ്റ്റുമായിരുന്നു ആഗ്ഡ ജോർജീന ഡൊറോത്തിയ അലക്സാണ്ട്ര മോണ്ടേലിയസ് നീ റോയിറ്റർസ്കിയോൾഡ് (ജീവിതകാലം: 18 ഏപ്രിൽ 23, കോപ്പിംഗിൽ - 1920 ഒക്ടോബർ 27).
സ്വീഡിഷ് ജീവകാരുണ്യ പ്രവർത്തനത്തിലെ ഒരു പ്രധാന വ്യക്തിയായിരുന്നു അവർ സ്ത്രീ വോട്ടവകാശ പോരാട്ടത്തിൽ സജീവമായിരുന്നു.
1903–1920 ൽ ഫ്രെഡ്രിക്ക ബ്രെമർ അസോസിയേഷൻ ചെയർമാനായിരുന്നു.
സർക്കാർ പ്രതിരോധ മന്ത്രിയും കുലീനനായ ജനറൽ-ലെഫ്റ്റനന്റ് അലക്സാണ്ടർ റോയിട്ടേഴ്‌സ്‌കോൾഡിന്റെയും അന്ന സ്‌കെൻസ്ട്രോമിന്റെയും മകളായിരുന്നു മോണ്ടെലിയസ്.
സ്റ്റോക്ക്ഹോമിലെ ഫാഷനബിൾ ഗേൾസ് സ്കൂളിൽ ഹമ്മർസ്റ്റെഡ്സ്ക ഫ്ലിക്സ്കോളനിലായിരുന്നു വിദ്യാഭ്യാസം.
1871 സെപ്റ്റംബർ 20 ന് സ്വീഡിഷ് പുരാവസ്തു ഗവേഷകനും പ്രൊഫസറുമായ ഓസ്കാർ മോണ്ടേലിയസിനെ (1843-1921) വിവാഹം കഴിച്ചു.
മന്ദബുദ്ധിയായ, ശാന്തമായ, ദയയുള്ള, ചിന്താശേഷിയുള്ള, കടമയുള്ള, അവരുടെ നിരവധി പ്രോജക്റ്റുകളിൽ എപ്പോഴും തിരക്കുള്ള വ്യക്തിയായാണ് അവരെ വിശേഷിപ്പിച്ചത്.
അവർക്ക് കാഴ്ചശക്തി കുറവായിരുന്നു.
ഒടുവിൽ ഒരു കണ്ണിലെ കാഴ്ച നഷ്ടപ്പെട്ട് അന്ധയായി.
അവരുടെ വ്യക്തിപരമായ ആശയങ്ങൾ ലളിതവും കർശനവുമായിരുന്നു.
മോണ്ടെലിയസിനെ ഒരു കേന്ദ്ര വ്യക്തിത്വമായും സ്റ്റോക്ക്ഹോമിലെ ഉയർന്ന മധ്യവർഗത്തിലെ സ്ത്രീകൾക്കിടയിൽ ഒരു മാതൃകയായും കണക്കാക്കിരുന്നു.
ജീവകാരുണ്യ പ്രവർത്തനം
ഇരുപതാം നൂറ്റാണ്ടിന്റെ തുടക്കത്തിൽ സ്വീഡിഷ് മനുഷ്യസ്‌നേഹത്തിന്റെ മുൻനിര വ്യക്തിയായിരുന്നു മോണ്ടേലിയസ്.
ആളുകളെ സ്വയം സഹായിക്കാൻ സഹായിക്കുക എന്നതായിരുന്നു അവരുടെ തത്വം.
അവർ കമ്മിറ്റി അംഗവും (1885-1901) വനിതാ സമൂഹമായ ന്യാ ഇടുൻ (പുതിയ ഇടുൺ) ചെയർപേഴ്സണും (1900-1901); മരിയ സ്‌കൈഡ്‌സ്‌ഫോറനിംഗ് (മരിയ പ്രൊട്ടക്ഷൻ സൊസൈറ്റി) 1879-1892, 1889-1911-ൽ ഫൊറെനിംഗൻ ഫോർ വാൾഗോറെൻഹെറ്റൻസ് ഓർഡ്‌നാൻഡേ അല്ലെങ്കിൽ എഫ്‌വിഒ (സൊസൈറ്റി ഓഫ് ഓർഗനൈസ്ഡ് ചാരിറ്റി) യുടെ സഹസ്ഥാപകനും ചെയർപേഴ്‌സണും 1911-1920 കാലഘട്ടത്തിൽ FVO സെൻട്രൽ കമ്മിറ്റിയുടെ മാനേജിംഗ് ഡയറക്ടറും ആയിരുന്നു.
അവർ 1901-1920-ൽ സെഡ്‌ലിഗ് മോഡേർസ്‌വാർഡിന്റെ സാൽസ്‌കാപേട്ടിലെ സെൻട്രൽ കമ്മിറ്റി അംഗവും സെൻട്രൽഫോർബുണ്ടെറ്റ് ഫോർ സോഷ്യൽറ്റ് ആർബെറ്റിന്റെ സഹസ്ഥാപകനും കമ്മിറ്റി അംഗവും (സെൻട്രൽ കമ്മിറ്റി ഓഫ് സോഷ്യൽ വർക്ക്) അല്ലെങ്കിൽ 1903-1909-ൽ CSA, 1909-1920-ൽ Svenska fattigvårdsförbundet (സ്വീഡിഷ് പുവർ കെയർ സൊസൈറ്റി)അംഗവും ആയിരുന്നു.
സ്ത്രീകളുടെ അവകാശ ആക്ടിവിസം പ്രധാനമന്ത്രി എറിക് ഗുസ്താഫ് ബോസ്ട്രോമിന് സ്ത്രീ വോട്ടവകാശത്തിനായുള്ള അപേക്ഷ അഗ്ഡ മോണ്ടേലിയസും ഗെർട്രൂഡ് അഡെൽബോർഗും അവതരിപ്പിക്കുന്നു
1899-ൽ തന്റെ ജീവകാരുണ്യ പ്രവർത്തനത്തിലൂടെ സ്ത്രീകളുടെ അവകാശങ്ങൾക്കായുള്ള പ്രവർത്തനങ്ങളിലും അവർ പങ്കാളിയായി.
ഡിഫറൻസ് ഫെമിനിസത്തിന്റെ പിന്തുണക്കാരിയായ അവർ, രോഗികളുടെയും ദുർബലരുടെയും ആവശ്യക്കാരുടെയും അവകാശങ്ങൾ സംരക്ഷിക്കുന്നതിനും സമൂഹത്തെ ഒരു ഭവനമാക്കുന്നതിനും വേണ്ടി രാഷ്ട്രീയത്തിലും സംഘടനയിലും സമൂഹത്തിന്റെ രൂപീകരണത്തിലും സ്ത്രീകൾ പങ്കെടുക്കുന്നത് പ്രധാനമാണെന്ന് വിശ്വസിച്ചു.
1886-ൽ, മോണ്ടേലിയസ് ഔദ്യോഗികമായി സോഫി അഡ്‌ലർസ്പാരെയുടെ സ്ത്രീകളുടെ അവകാശ സംഘടനയിൽ അംഗമായി: ഫ്രെഡ്രിക ബ്രെമർ അസോസിയേഷൻ അല്ലെങ്കിൽ എഫ്ബിഎഫ്.
രണ്ട് വർഷം മുമ്പ്, അവൾ അതിന്റെ സഹസ്ഥാപകരിൽ ഒരാളായിരുന്നു.
ഔപചാരികമായി, എഫ്‌ബി‌എഫിനെ നയിച്ചത് ഹാൻസ് ഹിൽ‌ഡെബ്രാൻഡാണ്, കാരണം സമൂഹത്തെ ഗൗരവമായി കാണുന്നതിന് ഒരു പുരുഷൻ നയിക്കണമെന്ന് അഡ്‌ലർസ്പാരെ കരുതി.
എന്നിരുന്നാലും, വാസ്തവത്തിൽ, അഡ്‌ലർസ്പാരെ അതിന്റെ ചെയർപേഴ്‌സണായി പ്രവർത്തിച്ചു, 1895-ൽ അഡ്‌ലർസ്പാരെയുടെ മരണശേഷം, അവളുടെ പിൻഗാമിയായി മോണ്ടേലിയസ് അധികാരമേറ്റു.
മോണ്ടേലിയസിനെ ആദ്യം വൈസ് ചെയർമാൻ എന്നാണ് വിളിച്ചിരുന്നത്.
എന്നാൽ 1903-ൽ അവർ ഔദ്യോഗികമായി ചെയർമാനും  FBF-ന്റെ ആദ്യ വനിതാ ചെയർപേഴ്‌സണുമായി .
അവലംബം മറ്റ് ഉറവിടങ്ങൾ Österberg, Carin et al. (1990) Svenska kvinnor: föregångare, nyskapare (Lund: Signum) ISBN 91-87896-03-6 (Swedish) Barbro Hedwall; Susanna Eriksson Lundqvist (2011) Vår rättmätiga plats.
Om kvinnornas kamp för rösträtt (Stockholm: Förlag Bonnier) ISBN 978-91-7424-119-8 കൂടുതൽ വായനയ്ക്ക് അഗ്ഡ മോണ്ടെലിയസ് at Svenskt kvinnobiografiskt lexikon
അഗോണി ഇൻ ദ ഗാർഡൻ (മാന്റെഗ്ന, ലണ്ടൻ) ഇംഗ്ലീഷ് വിലാസം https://ml.wikipedia.org/wiki/Agony_in_the_Garden_(Mantegna,_London)
1458 നും 1460 നും ഇടയിൽ ഇറ്റാലിയൻ ആർട്ടിസ്റ്റ് ആൻഡ്രിയ മാന്റെഗ്ന വരച്ച ചിത്രമാണ് അഗോണി ഇൻ ദ ഗാർഡൻ.
ലണ്ടനിലെ നാഷണൽ ഗാലറിയിൽ ഈ ചിത്രം സംരക്ഷിച്ചിരിക്കുന്നു.
മാന്റെഗ്നയുടെ സഹോദരൻ, നവോത്ഥാന കലാകാരൻ ജിയോവന്നി ബെല്ലിനി , 1460 നും 1465 നും ഇടയിൽ വരച്ച അഗോണി ഇൻ ദ ഗാർഡൻ ഈ ചിത്രത്തിൽ നിന്ന് പ്രചോദനം ഉൾക്കൊണ്ടതായി കണക്കാക്കപ്പെടുന്നു.
രണ്ട് ചിത്രങ്ങളും ലണ്ടനിലെ നാഷണൽ ഗാലറിയിൽ സംരക്ഷിച്ചിരിക്കുന്നു.
ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നീ നിലകളിൽ അറിയപ്പെട്ടിരുന്ന വ്യക്തിയായിരുന്നു ആൻഡ്രിയ മാന്റെഗ്ന.
അക്കാലത്തെ മറ്റ് കലാകാരന്മാരെപ്പോലെതന്നെ, മാന്റെഗ്നയും പല പുതിയ കാഴ്ചപ്പാടുകളും പരീക്ഷിച്ചു, ഉദാ.
ചക്രവാളത്തെ കൂടുതൽ താഴ്ത്തി ചിത്രീകരിച്ചുകൊണ്ട് സ്മാരകബോധം സൃഷ്ടിച്ചു.
അടിസ്ഥാനപരമായി ചിത്രത്തിനോടുള്ള ശില്പപരമായ സമീപനത്തിന്റെ തെളിവാണ് അദ്ദേഹത്തിന്റെ ഫ്ലിന്റി, മെറ്റാലിക് ഭൂപ്രകൃതികളും കുറച്ച് കല്ലുകൊണ്ടുള്ള പ്രതിബിംബങ്ങളും.
1500 ന് മുമ്പ് വെനീസിലെ പ്രിന്റുകൾ നിർമ്മിക്കുന്ന ഒരു മുൻനിര ചിത്രശാലയ്ക്കും അദ്ദേഹം നേതൃത്വം നൽകി.
അഗോണിരേഖ ഇംഗ്ലീഷ് വിലാസം https://ml.wikipedia.org/wiki/Magnetic_declination അഗോണിരേഖക്ക് സ്ഥിരമായി മാറ്റം സംഭവിച്ചുകൊണ്ടിരിക്കുന്നു.
വർഷാവർഷമുള്ള രേഖയുടെ മാറ്റം കാണിക്കുന്നും
വടക്കുനോക്കിയന്ത്രം യഥാർഥ ഉത്തരദിശയെ കാണിക്കുന്ന, ഭൂമിയിലെ ബിന്ദുക്കളെ യോജിപ്പിക്കുന്ന സാങ്കല്പികരേഖയാണ് അഗോണിരേഖ
കാന്തിക ഉത്തരദിശ യഥാർഥ ഉത്തരദിശയിൽ നിന്നും വ്യതിചലിച്ചുകാണുന്നു.
ഈ വ്യതിചലനം തികച്ചും സ്ഥാനീയമാണ്.
ഇതിന്റെ കോണീയ അളവാണ് കാന്തിക ദിക്പാതം (Magnetic Declination).
കാന്തസൂചി യഥാർഥ ഉത്തരദിശയെ കാണിക്കുന്ന ബിന്ദുക്കളിലെ ദിക്പാതം പൂജ്യം ഡിഗ്രി ആയിരിക്കും.
അഗോണോസ് എന്ന ഗ്രീക്കു പദത്തിന്റെ അർത്ഥം തന്നെ കോണുകളില്ലാത്തത് എന്നാണ്.
0 o ദിക്പാതമുള്ള രേഖയാണ് അഗോണികരേഖ.
സമദിക്പാത (Isogonic) രേഖകളോടൊപ്പമാണ് ഭൂപടങ്ങളിൽ ഇവയെ രേഖപ്പെടുത്തുന്നത്.
യഥാർദ്ധ വടക്കുദിശയും കാന്തികദിശയും തമ്മിലുള്ള വ്യത്യാസം പുറംകണ്ണികൾ Agonic Line True North/Magnetic North?
agonic line definition agonic line കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗോണിരേഖ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗ്-ജെൽ‌ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Ag-Gel_National_Park
അഗ്-ജെൽ ദേശീയോദ്യാനം ( അസർബൈജാനി : Ağ göl Milli Parkı ) അസർബൈജാനിലെ ഒരു ദേശീയോദ്യാനമാണ് .
അസർബൈജാൻ പ്രസിഡൻറായിരുന്ന ഇൽഹാം അലിയേവിൻറെ ഉത്തരവുപ്രകാരം അഗ്‍കാബെഡി റയോൺ, ബെയ്‍ലെക്വാൻ റയോൺ ഭരണനിർവ്വഹണ ജില്ലകളുടെ പ്രദേശങ്ങളിൽ 2003 ആഗസ്റ്റ് 5 നാണ് ഈ ദേശീയോദ്യാനം നിലവിൽവന്നത്.
മുമ്പ് നിലവിലുണ്ടായിരുന്ന അഗ്‍-ഗോൾ സ്റ്റേറ്റ് റിസർവ്വ്, അഗ്-ഗോൾ സ്റ്റേറ്റ് ഗെയിം റിസർവ്വ് എന്നിവയുടെ സ്ഥാനത്താണ് 17,924 ഹെക്ടർ (179.24  ചതുരശ്ര കിലോമീറ്റർ) ഉപരിതല വിസ്തീർണ്ണമുള്ള ഈ ദേശീയോദ്യാനം രൂപവൽക്കരിക്കപ്പെട്ടത്.
അഗോൾ തടാകത്തിന്റെ വലിയൊരുഭാഗമാണ് ഈ ദേശീയോദ്യാനം.
അന്താരാഷ്ട്രീയമായി അറിയപ്പെടുന്ന ഈ പ്രദേശത്തിന്റെ ആഗോള പ്രാധാന്യം കണക്കിലെടുത്ത് പ്രധാനപ്പെട്ട പക്ഷി സങ്കേതമായി പ്രഖ്യാപിച്ചിട്ടുണ്ട്.
2001-ലെ റാംസർ ഉടമ്പടി പ്രകാരം റാംസർ തണ്ണീർത്തട അന്താരാഷ്ട്ര പ്രാധാന്യ പട്ടികയിൽ ഈ ദേശീയോദ്യാനത്തെ ഉൾപ്പെടുത്തിയിട്ടുണ്ട്.
അഗോനാന്ദ്ര ഇംഗ്ലീഷ് വിലാസം https://ml.wikipedia.org/wiki/Agonandra
1862-ൽ വിവരിക്കപ്പെട്ട ഒപ്പിലിയേസീ കുടുംബത്തിലെ സസ്യങ്ങളുടെ ഒരു ജനുസാണ് അഗോനാന്ദ്ര അഗോനാന്ദ്ര മെസോഅമേരിക്ക തെക്കേ അമേരിക്ക എന്നീപ്രദേശങ്ങളിലെ തദ്ദേശവാസിയാണ്.
സ്പീഷീസ് Agonandra brasiliensis - പനാമ, കൊളംബിയ, വെനിസ്വേല, ഗയാന, ബ്രസീൽ, ബൊളീവിയ, പെറു, പരാഗ്വേ Agonandra excelsa - ബ്രസീൽ, ബൊളീവിയ, പെറു, പരാഗ്വേ, ഇക്വഡോർ, N അർജന്റീന Agonandra fluminensis - Rio de Janeiro Agonandra goldbergiana - ഗ്വാട്ടിമാല Agonandra macrocarpa - യുക്കാറ്റൻ , കോസ്റ്റാറിക്ക, ഹോണ്ടുറാസ്, നിക്കരാഗ്വ Agonandra obtusifolia - C + S മെക്സിക്കോ Agonandra ovatifolia - ചിയാപാസ് Agonandra peruviana - ഇ ഇക്വഡോർ, എൻ പെറു, NW ബ്രസീൽ Agonandra racemosa - C + S മെക്സിക്കോ, ഗ്വാട്ടിമാല, എൽ സാൽവ് Agonandra silvatica - Fr ഗയാന, സുരിനാം, ഗയാന, വെനിസ്വേല, എൻ ബ്രസീൽ, ബൊളീവിയ, പെറു, ഇക്വഡോർ Agonandra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
William Chapman Hewitson William Chapman Hewitson (1878)
വില്യം ചാപ്മാൻ ഹെവിറ്റൺ ( 9 ജനുവരി 1806, Newcastle upon Tyne - 28 മെയ് 1878, Oatlands Park, Surrey ) ഒരു ബ്രിട്ടീഷ് പ്രകൃതിസ്നേഹി ആയിരുന്നു.
വളരെ സമ്പന്നനായിരുന്ന അദ്ദേഹം വണ്ടുകൾ , ശലഭങ്ങൾ പക്ഷിക്കൂടുകൾ, മുട്ടകൾ എന്നിവ ശേഖരിക്കാൻ സമയം ചെലവഴിച്ചു.
അദ്ദേഹം സ്വയം ശേഖരിച്ചതും മറ്റു സഞ്ചാരികളിൽനിന്നും വിലക്കുവാങ്ങിയതുമായ ശലഭങ്ങളുടെ ശേഖരം അക്കാലത്തെ ഏറ്റവും വലുതും പ്രധാനപ്പെട്ടതുമായിരുന്നു.
അദ്ദേഹം ഒരു മികച്ച ശാസ്ത്ര ചിത്രകാരനും ആയിരുന്നു.
യോർക്കിൽ നിന്നും വിദ്യാഭ്യാസം നേടിയ അദ്ദേഹം ഒരു ഭൂ സർവ്വേയർ ആയി ജോർജ് സ്‌റ്റീഫെൻസന്റെ കീഴിൽ London and Birmingham Railway -ൽ ജോലിനേടി.
മോശമായ ആരോഗ്യസ്ഥിതിയും ഒരു ബന്ധുവിന്റെ മരണംവഴി കൈവന്ന സമ്പത്തും ജോലി രാജിവച്ചു പിന്നീടുള്ള കാലം മുഴുവൻ ശാത്രപഠനത്തിൽ മുഴുകാൻ അദ്ദേഹത്തെ സഹായിച്ചു.
അദ്ദേഹം കുറേക്കാലം ബ്രിസ്റ്റൽ , Hampstead എന്നിവിടങ്ങളിൽ താമസിച്ചു.
1848-ൽ അദ്ദേഹം Oatlands Park -ൽ പത്തോ പന്ത്രണ്ടോ ഏക്കർ സ്ഥലം വാങ്ങുകയും അവിടെ ഒരു വീടുപണിത് പിന്നീടുള്ള കാലം മുഴുവൻ അവിടെത്തന്നെ താമസിക്കുകയും ചെയ്തു.
പാണ്ഡിത്യ സഹവാസം
അദ്ദേഹം Natural History Society of Northumberland, Durham and Newcastle upon Tyne -ന്റെ സ്ഥാപക അംഗവും Entomological Society of London , Zoological Society , Linnean Society എന്നിവയിൽ അംഗവും ആയിരുന്നു.
അദ്ദേഹം പ്രാണിപഠനശാസ്ത്രത്തിലും പക്ഷിശാസ്ത്രത്തിലും ധാരാളം കൃതികൾ സംഭാവന ചെയ്തു.
സഹപ്രവർത്തകർ Jean Baptiste Boisduval Baron Cajetan von Felder ജോൺ എഡ്‌വേഡ് ഗ്രേ William Wilson Saunders ആൽഫ്രഡ് റസ്സൽ വാലസ് കൃതികൾ Plate II, Illustrations of diurnal Lepidoptera, Lycænidæ British oology: being illustrations of the eggs of British birds, with figures of each species, as far as practicable, drawn and coloured from nature : accompanied by descriptions of the materials and situation of their nests, number of eggs, c .
Published for the author, by Charles Empson, Newcastle upon Tyne, 1831 Online Illustrations of new species of exotic Butterflies, selected chiefly from the Collections of W.Wilson Saunders and William C. Hewitson .
Vols 1–5 (1851, 1862–1871, 1878) Van Voorst, London.
Hewitson paid for the last volume when the Trustees of the British Museum refused.
Online Illustrations of diurnal Lepidoptera, Lycænidæ John Van Voorst,London (1862–1878).
Online Volume 1 Text Volume 2 plates.
Specimen of a catalogue of Lycaenidae in the British Museum by W.C. Hewitson .
London Printed by order of the Trustees 1862 Online Descriptions of one Hundred new Species of Hesperidae London : John Van Voorst, 1867-68.
Descriptions of new Indian lepidopterous insects from the collection of the late Mr. W.S. Atkinson .
Rhopalocera, by William C. Hewitson.
Heterocera, by Frederic Moore .
With an introductory notice by Arthur Grote .
Calcutta,Asiatic Society of Bengal,1879-88.
Online അവലംബം പുറം കണ്ണികൾ Digitized works by or about W. C. Hewitson at Biodiversity Heritage Library Foote,Y.
, 2004  William Chapman Hewitson (1806–1878) Naturalist at Oxford Dictionary of National Biography വിക്കിസ്പീഷിസിൽ William Chapman Hewitson എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
William Chapman Hewitson എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആർ ജെ മലിഷ്ക
മുംബൈയിൽ നിന്നുള്ള ഒരു റേഡിയോ അവതാരകയാണ് ആർ ജെ മലിഷ്ക എന്നറിയപ്പെടുന്ന മലിഷ്ക മെൻഡോൺസ .
റെഡ് എഫ്.എം. 93.5 ൽ പ്രവർത്തിക്കുന്നു.
മലിഷ്ക അവതരിപ്പിച്ച 'മോർണിംഗ് നമ്പർ 1 വിത്ത് മലിഷ്ക' എന്ന പരിപാടി ഇന്ത്യൻ എക്സലൻസ് ഇൻ റേഡിയോ അവാർഡുകളിൽ മികച്ച പ്രഭാതപരിപാടിയ്ക്കുള്ള പുരസ്കാരം നേടിയിട്ടുണ്ട്.
മുംബൈയിലെ സോഫിയാ കോളേജിൽ നിന്നും സോഷ്യൽ കമ്മ്യൂണിക്കേഷനിൽ ബിരുദം നേടിയ മലിഷ്ക ഒരു റേഡിയോ ജോക്കി എന്ന നിലയിലാണ് തന്റെ കരിയർ ആരംഭിച്ചത്.
മലിഷ്കയുടെ ജനപ്രീതിയാർജ്ജിച്ച ഒരു പരിപാടിയാണ് ‘മോർണിംഗ് നമ്പർ വൺ’.
ഇതു കൂടാതെ  ‘ബെസ്റ്റ് ബ്രേക്ക്ഫാസ്റ്റ് പ്രോഗ്രാം’, ‘എം ബോലെ തോ’, 'ബജാത്തേ രഹോ' തുടങ്ങിയ പരിപാടികളും അവർ ചെയ്തിട്ടുണ്ട്.
2014 ജൂലൈ 13 ന് മലിഷ്ക ‘ഝലക് ദിഖ്‌ലാ ജാ’ എന്ന ഡാൻസ് റിയാലിറ്റി ഷോയുടെ ഏഴാം സീസണിൽ വൈൽഡ് കാർഡ് എൻട്രിയായി പ്രവേശിച്ചു.
ഒമ്പതാം ആഴ്ചയിൽ (2014 ആഗസ്റ്റ് 10) എലിമിനേഷൻ വഴി പുറത്തായി .
2006-ൽ പുറത്തിറങ്ങിയ ബോളിവുഡ് ചലച്ചിത്രം ലഗേ രഹോ മുന്നാഭായ് എന്ന ചിത്രത്തിൽ റേഡിയോ ജോക്കിയുടെ വേഷം ചെയ്യാൻ നടി വിദ്യ ബാലനെ പരിശീലിപ്പിച്ചത് മലിഷ്കയാണ്.
2017 ൽ ബോളിവുഡ് ചിത്രമായ “തുമാരി സുലു” എന്ന ചിത്രത്തിൽ റേഡിയോ ജോക്കിയുടെ വേഷം അഭിനയിക്കുകയും ചെയ്തു .
ബിഗ് ബോസ് റിയാലിറ്റി ഷോയുടെ നിരവധി സീസണുകളിൽ മലിഷ്ക അതിഥിയായി എത്തിയിരുന്നു .
2019-ൽ ദാദാസാഹിബ് ഫാൽക്കെ ഫിലിം ഫെസ്റ്റിവലിൽ 'ആർജെ ഓഫ് ദി ഇയർ' പുരസ്ക്കാരം നൽകി മലിഷ്കയെ ആദരിക്കുകയുണ്ടായി.
പോട്ട്ഹോൾ മിക്സ്
മുംബൈ നഗരത്തിലെ റോഡുകളുടെ ശോചനീയവസ്ഥയെ വിമർശിച്ച് സോനു സോങ്ങ് പോട്ട്ഹോൾ മിക്സ്  എന്നൊരു പാട്ട് മലിഷ്ക ചെയ്തിരുന്നു.
റെഡ് എഫ്.എമ്മിലെ മറ്റ് ജോക്കികളോടൊപ്പം നൃത്തം ചെയ്ത് പാടുന്ന മലിഷ്കയെ ഈ പാട്ടിന്റെ വീഡിയോയിൽ കാണാം.
ഇത് സമൂഹമാധ്യമങ്ങളിൽ വളരെ ശ്രദ്ധ നേടിയിരുന്നു.
“മുംബൈ, തുലാ ബി.എം.സി വർ ഭരോസാ നൈ കാ?”
(മുംബൈ, നിനക്ക് ബി.എം.സിയിൽ വിശ്വാസമില്ലേ? ) എന്ന വരികളോടെയുള്ള പാട്ട് ബി.എം.സിയെ ചൊടിപ്പിച്ചിരുന്നു .
ബി.എം.സി. മലിഷ്കയുടെ എഫ്.എം. ചാനലിനെതിരെ മാനനഷ്ടത്തിന് 500 കോടി രൂപ നഷ്ടപരിഹാരത്തിനായി കേസ് കൊടുക്കണമെന്ന് ഒരു ശിവസേന നേതാവ് ആവശ്യപ്പെട്ടു.
ബാന്ദ്രയിലെ വീട്ടിനുള്ളിൽ കൊതുകിനു പെരുകാൻ സാഹചര്യം ഒരുക്കുന്നുവെന്ന് ആരോപിച്ച് മലിഷ്കയുടെ അമ്മ ലില്ലി മെൻഡോൺസയ്ക്ക് ബി.എം.സി നോട്ടീസ് അയച്ചതും ഈ വിമർശനത്തിന്റെ പ്രതികരണമാണെന്ന് ആരോപണമുയർന്നു .
എന്നാൽ പിന്നീടും ഇതേ വിഷയത്തിൽ ബി.എം.സിയെ വിമർശിച്ച് മറ്റൊരു പാട്ടും മലിഷ്ക പുറത്തിറക്കി.
“സിൻഘാട്ട്” എന്ന മറാഠി ചലച്ചിത്രഗാനത്തിന്റെ പാരഡിയായി ചെയ്ത ഈ പാട്ടും സമൂഹമാധ്യമങ്ങൾ ഏറ്റെടുത്തു .
അവലംബം പുറത്തേക്കുള്ള കണ്ണികൾ മുംബൈ തുലാ - യൂട്യൂബ് വീഡിയോ ഇന്റർനെറ്റ് മൂവി ഡാറ്റാബേസിൽ നിന്ന് ആർ ജെ മലിഷ്ക
ആർ എം ലോധ കമ്മിറ്റി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഐ.പി.എൽ ക്രമക്കേടുകളെ കുറിച്ച് അന്വേഷണം നടത്തുന്നതിനായി നിലവിൽ വന്ന ജസ്റ്റിസ് മുകൽ മുഗ്ദൽ കമ്മിറ്റിയുടെ റിപ്പോർട്ടിൻമേൽ നടപടിയെടുക്കുവാൻ സുപ്രീം കോടതി ചുമതലപ്പെടുത്തിയ മൂന്നംഗ കമ്മിറ്റിയാണ് ആർ എം ലോധ കമ്മിറ്റി .
മുൻ ജസ്റ്റിസുമാരായ രാജേന്ദ്ര മൽ ലോധ അശോക് ഭാൻ, ആർ രവീന്ദ്രൻ എന്നിവരാണ് അംഗങ്ങൾ.
ലോധകമ്മിറ്റി ശുദ്ധീകരിക്കാനുള്ള നിർദ്ദേശങ്ങൾ സുപ്രീം കോടതിയിൽ സമർപ്പിച്ചത്.
ഐ .
എൽ ഒത്തുകളിയിൽപ്പെട്ട ചെന്നൈ സൂപ്പർ കിങ്ങ്സ് , രാജസ്ഥാൻ റോയൽസ് ടീമുക്കൾക്ക് രണ്ടു വർഷം വിലക്ക് ലഭിച്ചതും ലോധ കമ്മറ്റി തീരുമിനത്തിന്റെ ഫലമാണ്.
ഐ പി എൽ ചീഫ് ഓപ്പറേറ്റിങ്ങ് ഓഫീസർ സുന്ദർരാമന് സ്ഥാനനഷ്ടം ഉണ്ടായത് ലോധ കമീറ്റിയുടെ നടപടി മൂലമാണ്.
ആർ (ഇംഗ്ലീഷക്ഷരം) ഇംഗ്ലീഷ് വിലാസം https://ml.wikipedia.org/wiki/R
ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും പതിനെട്ടാമത്തെ അക്ഷരമാണ് R അല്ലെങ്കിൽ r .
ഇംഗ്ലീഷിൽ ഇതിന്റെ പേര് ആർ (തലവകാരാരണ്യകം /ɑːർ / ), ബഹുവചന പദം ARS, /ɔː ർ/ .
അയർലണ്ട് എന്നതിലെ ആർ എന്ന ർ അക്ഷരത്തെ സൂചിപ്പിക്കുന്നു.
ചരിത്രം പുരാതനകാലം ലൂസിയസ് കൊർണേലിയസ് സിപിയോ ബാർബറ്റസിന്റെ (ബിസി 280) സർകോഫാഗസിൽ എഴുതിയ പ്രോഗ്നാറ്റസ് എന്ന വാക്ക് അക്കാലത്ത് ലാറ്റിൻ ആർ യുടെ പൂർണ്ണവികസനം വെളിപ്പെടുത്തുന്നു; അതേ സമയം P എന്ന അക്ഷരം അതിന്റെ പഴയ രൂപം ഗ്രീക്ക് അല്ലെങ്കിൽ പഴയ ഇറ്റാലിക് റോയിൽ നിന്ന് വേർതിരിച്ചെടുക്കുന്നു.
മധ്യകാലത്തിന്റെ അവസാനത്തിൽ പ്രകാശിച്ചു കഴ്‌സീവ് ഇംഗ്ലീഷ് ബ്ലാക്ക്‌ലെറ്റർ ടൈപ്പോഗ്രാഫിയിൽ r റൊട്ടുണ്ട ഉപയോഗിച്ചതിന്റെ പതിനെട്ടാം നൂറ്റാണ്ടിലെ ഉദാഹരണം ഡി ഡിവിന അനുപാതത്തിൽ (1509) ലൂക്കാ പാസിയോലി എഴുതിയ അക്ഷരമാലയിലെ ആർ. നാമം എഴുത്ത് സംവിധാനങ്ങളിൽ ഉപയോഗിക്കുക അനുബന്ധ പ്രതീകങ്ങൾ ഭൗതികശാസ്ത്രം നൊട്ടേഷൻ അളവ് യൂണിറ്റ് ആർ വൈദ്യുത പ്രതിരോധം ഓം (Ω) റിച്ചി ടെൻസർ യൂണിറ്റില്ലാത്ത റേഡിയൻസി വാതക സ്ഥിരാങ്കം ജൂൾ പെർ മോൾ -കെൽവിൻ (ജെ / (മോൾ · കെ)) r ദൂരം വെക്റ്റർ (സ്ഥാനം) മീറ്റർ (മീ) r ഭ്രമണത്തിന്റെ ദൂരം അല്ലെങ്കിൽ ന്യൂട്ടന്റെ സാർവത്രിക ഗുരുത്വാകർഷണ നിയമത്തിലെ പിണ്ഡം പോലുള്ള രണ്ട് കാര്യങ്ങൾ തമ്മിലുള്ള ദൂരം മീറ്റർ (മീ) എൻകോഡിംഗ് അക്ഷരം R r Unicode name LATIN CAPITAL LETTER R LATIN SMALL LETTER R Encodings decimal hex decimal hex Unicode 82 U+0052 114 U+0072 UTF-8 82 52 114 72 Numeric character reference #82; #x52; #114; #x72; EBCDIC family 217 D9 153 99 ASCII 1 82 52 114 72 Also for encodings based on ASCII, including the DOS, Windows, ISO-8859 and Macintosh families of encodings.
മറ്റ് പ്രാതിനിധ്യങ്ങൾ NATO phonetic Morse code Romeo ·–· Signal flag Flag semaphore Braille dots-1235 ഇതും കാണുക ഗുട്ടുറൽ ആർ അവലംബം ബാഹ്യ ലിങ്കുകൾ Media related to R at Wikimedia Commons R എന്നതിന്റെ വിക്ഷണറി നിർ‌വചനം.
r എന്നതിന്റെ വിക്ഷണറി നിർ‌വചനം.